Euroopa Kohtu (kaheksas koda) 25. oktoobri 2012. aasta otsus – komisjon vs. Prantsusmaa
(kohtuasi C-164/11)
Liikmesriigi kohustuste rikkumine – Direktiiv 2003/96/EÜ – Energiatoodete ja elektrienergia maksustamise – Ettenähtud tähtaja jooksul üle võtmata jätmine
1.                     Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord
põhjendatud arvamuses määratud tähtaja lõpul (ELTL artikkel 258) (vt punktid 41 ja 45)
2.                     Maksusätted – Õigusaktide ühtlustamine – Energiatoodete ja elektrienergia maksustamise – Direktiiv 2003/96 – Rakendamine liikmesriikide
poolt – Tulemuse saavutamise kohustus – Selle kohustuse täitmatajätmine – Kohustuste rikkumine (ELTL artikkel 258; nõukogu
direktiiv 2003/96, artikli 18 lõike 10 teine lõik) (vt punkt 47 ja resolutsioon)
Ese
Liikmesriigi kohustuste rikkumine – Elektrienergia maksustamise süsteemi kohandamiseks nõukogu 27. oktoobri 2003. aasta direktiiviga 2003/96/EÜ,
millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01,
lk 405) vajalike sätete selleks ette nähtud tähtaja jooksul vastu võtmata jätmine – Ühtse maksumäära kohaldamine üleminekuperioodi
lõppemisel.
Resolutsioon
1.
Kuna Prantsuse Vabariik ei võtnud sätteid, mis on vajalikud tema elektrienergia maksustamise süsteemi kohandamiseks nõukogu
27. oktoobri 2003. aasta direktiiviga 2003/96/EÜ, millega korraldatakse ümber energiatoodete ja elektrienergia maksustamise
ühenduse raamistik, olenemata selle direktiivi artikli 18 lõike 10 teises lõigus ette nähtud üleminekuperioodi lõppemisest,
siis on Prantsuse Vabariik rikkunud sellest direktiivist tulenevaid kohustusi.
2.
Mõista kohtukulud välja Prantsuse Vabariigilt.